CELEX: 62012CA0440
Language: et
Date: 2013-10-24 00:00:00
Title: Kohtuasi C-440/12: Euroopa Kohtu (esimene koda) 24. oktoobri 2013 . aasta otsus (Finanzgericht Hamburgi eelotsusetaotlus — Saksamaa) — Metropol Spielstätten Unternehmergesellschaft (haftungsbeschränkt) versus Finanzamt Hamburg-Bergedorf (Maksustamine — Käibemaks — Hasartmängud — Liikmesriigi õigusnormid, mille kohaselt maksustatakse piiratud võiduvõimalusega mänguautomaatide käitamine nii käibemaksu kui ka erimaksuga — Lubatavus — Maksustatav summa — Maksukohustuslase võimalus käibemaksu edasi kanda)

14.12.2013   
            
            
               ET
            
            
               Euroopa Liidu Teataja
            
            
               C 367/19
            
         Euroopa Kohtu (esimene koda) 24. oktoobri 2013. aasta otsus (Finanzgericht Hamburgi eelotsusetaotlus — Saksamaa) — Metropol Spielstätten Unternehmergesellschaft (haftungsbeschränkt) versus Finanzamt Hamburg-Bergedorf
   (Kohtuasi C-440/12) (1)
   
   (Maksustamine - Käibemaks - Hasartmängud - Liikmesriigi õigusnormid, mille kohaselt maksustatakse piiratud võiduvõimalusega mänguautomaatide käitamine nii käibemaksu kui ka erimaksuga - Lubatavus - Maksustatav summa - Maksukohustuslase võimalus käibemaksu edasi kanda)
   2013/C 367/33
   Kohtumenetluse keel: saksa
   
      Eelotsusetaotluse esitanud kohus
   
   Finanzgericht Hamburg
   
      Põhikohtuasja pooled
   
   
      Hageja: Metropol Spielstätten Unternehmergesellschaft (haftungsbeschränkt)
   
      Kostja: Finanzamt Hamburg-Bergedorf
   
      Ese
   
   Eelotsusetaotlus — Finanzgericht Hamburg — Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi (ELT L 347, lk 1), artikli 1 lõike 2 esimese lause, artikli 73, artikli 135 lõike 1 punkti i ning artikli 401 tõlgendamine — Hasart- ja õnnemängude maksustamine — Liikmesriigi õigusnormid, mille kohaselt maksustatakse piiratud võiduvõimalusega mänguautomaatide käitajat nii käibemaksu kui ka erimaksuga
   
      Resolutsioon
   
   
               1.
            
            
               Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, artiklit 401 tuleb koosmõjus artikli 135 lõike 1 punktiga i tõlgendada nii, et käibemaksu ja siseriiklikku õnnemängudelt võetavat erimaksu saab nõuda kumulatiivselt tingimusel, et see erimaks ei ole käibemaksule omaste tunnustega.
            
         
               2.
            
            
               Direktiivi 2006/112 artikli 1 lõike 2 esimest lauset ja artiklit 73 tuleb tõlgendada nii, et nendega ei ole vastuolus niisugune siseriiklik õigusnorm või praktika, mille kohaselt võiduvõimalusega mänguautomaatide käitamisel võetakse maksustatava summa kindlaksmääramisel aluseks nende automaatide kassa sissetulekute summa pärast teatud ajavahemikku.
            
         
               3.
            
            
               Direktiivi 2006/112 artikli 1 lõiget 2 tuleb tõlgendada nii, et sellega ei ole vastuolus ühtlustamata maksu kohta käivad siseriiklikud sätted, mille kohaselt arvatakse võlgnetava käibemaksu kogusumma sellest esimesest maksust maha.
            
         
      (1)  ELT C 389, 15.12.2012.